2. pielikums

Ministru kabineta

2018. gada \_\_.\_\_\_\_\_\_\_\_\_\_

noteikumiem Nr.\_\_\_\_

**Gaisa piesārņojuma samazināšanas plāna saturs**

1. Valsts politika un regulējums gaisa kvalitātes un piesārņojuma jomā, saskaņā ar kuru plāns ir izstrādāts, tostarp:

* 1. gaisa piesārņojuma samazināšanas politikas prioritātes un to saistība ar prioritātēm, kas noteiktas citās attiecīgajās politikas jomās, ieskaitot klimata pārmaiņu un – attiecīgā gadījumā – lauksaimniecības, rūpniecības un transporta jomas;
  2. valsts, reģionālajām un vietējām iestādēm noteiktie pienākumi;
  3. progress, kas emisiju samazināšanā un gaisa kvalitātes uzlabošanā panākts ar pašreizējo politiku un pasākumiem, kā arī tas, cik lielā mērā panākta atbilstība emisiju samazināšanas mērķiem un normatīvajos aktos par gaisa kvalitāti noteiktajiem gaisa kvalitātes normatīviem un ilgtermiņa mērķiem;
  4. prognozētā turpmākā attīstība un atbilstība gaisa piesārņojuma emisiju samazināšanas mērķiem un normatīvajos aktos par gaisa kvalitāti noteiktajiem gaisa kvalitātes normatīviem un ilgtermiņa mērķiem, pieņemot, ka nemainās jau pieņemtā politika un pasākumi.

2. Iespējamā politika un pasākumi, kuru veikšana tiek apsvērta, lai izpildītu emisiju samazināšanas mērķus un starpmērķus un lai turpmāk uzlabotu gaisa kvalitāti, kā arī šo risinājumu analīze (arī analīzes metode). Iespējamās politikas un pasākumu individuālā vai kopējā ietekme uz emisiju samazināšanu, gaisa kvalitāti un vidi un ar iepriekšminēto saistītā nenoteiktība.

3. Pasākumi un politika, ko plānots pieņemt, lai sasniegtu emisiju samazināšanas mērķus un starpmērķus, tostarp, katra plānotā pasākuma pieņemšanas, īstenošanas un pārskatīšanas laika grafiks un iestādes, kas ir atbildīgas par pasākumu īstenošanu.

4. Ja tiek piemērots šo noteikumu 4. punkts, sniedz skaidrojumu par to, kāpēc 2025. gadam noteiktos indikatīvos emisiju līmeņus nevar sasniegt, neveicot pasākumus, kas rada nesamērīgas izmaksas.

5. Ja tiek piemērota kāda no šo noteikumu III nodaļā minētajām atkāpēm, sniedz informāciju par atkāpju piemērošanu un to, kādu ietekmi uz vidi tas rada.

6. Novērtējums par to, kā izvēlētā politika un pasākumi nodrošina saskaņotību ar citās attiecīgajās politikas jomās izveidotajiem plāniem un programmām.

7. Ja tiek veikta rīcības plāna aktualizēšana atbilstoši šo noteikumu 7. punktam, sniedz vismaz šādu informāciju:

7.1. novērtējums par progresu, kas panākts, īstenojot rīcības plānā iekļautos pasākumus, kā arī informācija par panākto emisiju un piesārņojuma koncentrācijas samazināšanos;

7.2. informāciju par būtiskām izmaiņām attiecībā uz plānoto politiku, plānā iekļautajiem pasākumiem, to finansēšanas avotiem vai īstenošanas laika grafiku, kā arī ar rīcības plāna izstrādi saistītajiem novērtējumiem (piemēram, dažādi emisiju un emisiju prognožu aprēķini).